**Bod č.**

**Zastupiteľstvo Bratislavského samosprávneho kraja**

Materiál na rokovanie Zastupiteľstva

Bratislavského samosprávneho kraja

9. septembra 2022

**Návrh**

**na schválenie bezodplatného vecného bremena v prospech Západoslovenskej distribučnej a.s., za účelom uloženia inžinierskych sietí pre potreby novej trafostanice v Divadle Aréna**

Materiál predkladá: Materiál obsahuje:

Mgr. Juraj Droba, MBA, MA 1. Návrh uznesenia

predseda 2. Dôvodovú správu

Bratislavského samosprávneho kraja 3. Prílohy

4. Stanoviská komisií

Zodpovední:

Ing. Patrícia Mešťan, MA

riaditeľka

Úradu Bratislavského samosprávneho kraja

JUDr. Matúš Šaray

vedúci právneho oddelenia

Úradu Bratislavského samosprávneho kraja

Spracovatelia:

Mgr. Radovan Pinka

referent právneho oddelenia

JUDr. Matúš Šaray

vedúci právneho oddelenia

Bratislava

september 2022

N á v r h u z n e s e n i a

**UZNESENIE č. ......../2022**

zo dňa 09. 09. 2022

Zastupiteľstvo Bratislavského samosprávneho kraja po prerokovaní materiálu

**A schvaľuje**

zriadenie bezodplatného vecného bremena na pozemkoch vo vlastníctve Bratislavského samosprávneho kraja, a to na:

|  |  |  |  |  |
| --- | --- | --- | --- | --- |
| **Parcelné číslo** | **Register KN** | **LV č.** | **Výmera v m2** | **Druh pozemku** |
| 5187/1 | C | 2119 | 3538 | Zastavaná plocha a nádvorie |
| 6038 | E | 2119 | 11 | Zastavaná plocha a nádvorie |

vedených Okresným úradom Bratislava, odborom katastrálnym,v k. ú. Petržalka, obec Bratislava-Petržalka, okres Bratislava V

**v prospech oprávneného - Západoslovenská distribučná, a.s.,** Čulenova 6, 816 47 Bratislava, IČO: 36 361 518, v rozsahu stanovenom na základe porealizačného geometrického plánu, **a to bezodplatne**, pre účel:

a) zriadenie a uloženie elektroenergetických zariadení,

b) užívanie, prevádzkovanie, údržbu, opravy, úpravy, rekonštrukcie, modernizácie a akékoľvek iné stavebné úpravy elektroenergetických zariadení a ich odstránenie

**s podmienkami:**

1. oprávnený z vecného bremena podpíše zmluvu o budúcej zmluve o vecnom bremene do 180 dní od schválenia uznesenia Zastupiteľstvom Bratislavského samosprávneho kraja s tým, že ak v tejto lehote oprávnený z vecného bremena zmluvu o budúcej zmluve o vecnom bremene nepodpíše, uznesenie stráca platnosť,
2. predmetom zmluvy o budúcej zmluve o vecnom bremene bude záväzok zmluvných strán uzatvoriť zmluvu o vecnom bremene v lehote do 90 dní odo dňa úradného overenia porealizačného geometrického plánu, na základe ktorej dôjde k zriadeniu vecného bremena v prospech oprávneného Západoslovenskej distribučnej a.s.

**B ukladá**

riaditeľke Úradu Bratislavského samosprávneho kraja zabezpečiť prípravu a podpis zmluvy o budúcej zmluve o zriadení vecného bremena

Termín:  do 180 dní od schválenia uznesenia

**D ô v o d o v á s p r á v a**

Bratislavský samosprávny kraj (ďalej len „**BSK**“) je investorom a stavebníkom rekonštrukcie stavby Divadla Aréna (ďalej len „**Stavba**“), ktorej súčasťou sú okrem iných stavebných objektov aj stavebné objekty, ktorých predmetom je zriadenie elektroenergetických stavieb a zariadení distribučnej sústavy (ďalej len „**zariadenia DS**“) vo vlastníctve Západoslovenskej distribučnej, a. s. (ďalej len „**ZSD**“).

Výstavbou týchto zariadení DS sa čiastočne vykoná výmena existujúcich rozvodov elektroenergetických zariadení a vykoná sa uloženie nových rozvodov. Realizovaním preložky sa vlastnícke právo k elektroenergetickým stavbám a zariadeniam distribučnej sústavy vo vlastníctve ZSD, ktoré sú predmetom zariadení DS.

Elektroenergetické zariadenia sa budú nachádzať na časti pozemkov parc. čísla 5187/1 a 6038 a to v rozsahu podľa porealizačného geometrického zamerania. Predbežná trasa vedenia zariadení DS bola vyznačená na základe geometrického plánu č. 40/2022 vypracovanom spoločnosťou Geovis s.r.o., so sídlom Čalovská 20, 821 05 Bratislava, IČO: 36 810 851. Z dôvodu možnej zmeny trasy po začatí realizácia sa však navrhuje uzatvorenie zmluvy o budúcej zmluve o vecnom bremene, predmetom ktorej bude záväzok BSK a ZSD uzatvoriť zmluvu o vecnom bremene v rozsahu podľa porealizačného geometrického zamerania uložených zariadení DS na dotknutých pozemkoch vo vlastníctve BSK. Následne zameranie bude efektívnejšie pre určenie konkrétnej polohy zariadení DS a súčasne tak dôjde k odstráneniu prípadných skutkových okolností na mieste realizácie (ak pri výkope dôjde k zisteniu iných inžinierskych sietí, ktoré budú v navrhovanej trase križovať polohu zariadení DS).

Z dôvodu, že zariadenia DS sú realizované pre potreby BSK v rámci výstavby Stavby, zriadenie vecného bremena je bezodplatné. ZSD bude realizovať výmenu existujúcich zariadení DS a uloženie nových zariadení DS v pozemkoch BSK prostredníctvom vlastných kapacít.

Na základe vyššie uvedených skutočností predkladáme materiál na schválenie Zastupiteľstvom Bratislavského samosprávneho kraja.

Prílohou materiálu sú:

1. kópia katastrálnej mapy
2. Geometrický plán č. 40/2022.

**Stanoviská komisií Zastupiteľstva BSK**

**Bod: „Návrh na schválenie bezodplatného vecného bremena v prospech Západoslovenskej distribučnej a.s., za účelom uloženia inžinierskych sietí pre potreby novej trafostanice v Divadle Aréna“**

|  |  |  |  |  |
| --- | --- | --- | --- | --- |
| **Názov komisie** | **Stanovisko komisie k návrhu materiálu** | **Hlasovanie**  | **Akceptované / Neakceptované** | **Zapracované / Nezapracované** |
| Finančná komisia | Odporúča Zastupiteľstvu BSK prerokovať predložený materiál a schváliť v predloženej podobe. | PrítomníZaProti Zdržal sa Nehlasoval  | 66000 |  |  |
| Komisia kultúry | Odporúča Zastupiteľstvu BSK prerokovať predložený materiál a schváliť v predloženej podobe. | PrítomníZaProti Zdržal sa Nehlasoval  | 77000 |  |  |
| Komisia majetku, investícií a verejného obstarávania | Odporúča Zastupiteľstvu BSK prerokovať predložený materiál a schváliť v predloženej podobe. | PrítomníZaProti Zdržal sa Nehlasoval  | 44000 |  |  |